Tidligere skrifter og arkeologiske funn viser at Myklebust var en storgård på vestlandet. Det meste av eidet mellom Eidsfjorden og Hornindalsvatnet i øst tilhørte Myklebust. Gården har flere store gravhauger fra bronsealderen og jernalderen. Et større funn fra 1847 viste at Myklebust har vært i mektige personers eie. I mellomalderen var gården en del av Nordfjordgodset som lå under baron Audun Hugleikson fra Jølster.